Woord: boelArgieffoto (Foto: 2Photo Pots/Unsplash) Woord: boel Betekenis: 1boel s.nw. 1 Boedel, besittings — veral losgoed: Sy boel word op die vandisie gesit. 2 Ordelose klomp goed: Wie sal die boel aan kant maak? 3 Wanordelike toestand, deurmekaarspul: ŉ Ellendige, vuil, smerige boel. Dis ŉ mooi boel! 4 Swetterjoel: ŉ Boel soldate. ŉ Hele boel boeke, streepsakke, ens. 5 Groep (klompie) mense: Hierdie familie is ŉ snaakse boel. 2boel s.nw. 1 Sien BULHOND. 2 Boel. Gewone naam vir ŉ hond: Boel prys sy eie stert — gesê van iem. wat sy eie lof sing. Jy het gewen, Boel se stert is joue — sarkasties gesê, bv. na ŉ redetwis om die teenstander te beduie dat jy hom dit in hemelsnaam maar gewonne gee. Hierdie interessante brokkie verskyn in die Woordeboek van die Afrikaanse Taal. Ondersteun gerus hulle Borg ŉ Woord-projek.